CELEX: C2004/300/49
Language: sk
Date: 2004-12-04 00:00:00
Title: Rozsudok Súdneho dvora (štvrtá komora) z 5. októbra 2004 vo veci C-524/03: Komisia Európskych spoločenstiev proti G. & E. Gianniotis EPE (Arbitrážna doložka — Vrátenie vyplatených súm — Úroky z omeškania — Konanie pre zmeškanie))

4.12.2004   
            
            
               SK
            
            
               Úradný vestník Európskej únie
            
            
               C 300/24
            
         
      ROZSUDOK SÚDNEHO DVORA
   
   (štvrtá komora)
   z 5. októbra 2004
   vo veci C-524/03: Komisia Európskych spoločenstiev proti G. & E. Gianniotis EPE (1)
   
   (Arbitrážna doložka - Vrátenie vyplatených súm - Úroky z omeškania - Konanie pre zmeškanie))
   (2004/C 300/49)
   Jazyk konania: gréčtina
   Vo veci C-524/03, Komisia Európskych spoločenstiev (splnomocnený zástupca: D. Triantafyllou, za právnej pomoci: N. Korogiannakis) proti G. & E. Gianniotis EPE, s názvom „Nosokomeio Agia Eleni“, so sídlom v Pirée (Grécko), predmetom ktorej je žaloba podľa článku 238 ES podaná 16.decembra 2003, Súdny dvor (štvrtá komora), v zložení: predseda komory J. N. Cunha Rodrigues, sudcovia K. Lenaerts (spravodajca) a K. Schiemann, generálny advokát: P. Léger, tajomník: R. Grass, vyhlásil dňa 5. októbra 2004 rozsudok, ktorého výrok znie:
   
               1)
            
            
               G. & E. Gianniotis EPE je povinná zaplatiť Komisii Európskych spoločenstiev sumu pozostávajúcu z istiny 212 010,17 eur zvýšenej o úroky:
               
                           —
                        
                        
                           pokiaľ ide o sumu 72 136,15 eur, v úrokovej sadzbe 6 % ročne od 30. septembra 2001 do 31. decembra 2002, v úrokovej sadzbe 8 % ročne od 1. januára 2003 do dátumu tohto rozsudku, a v ročnej úrokovej sadzbe uplatnenej podľa gréckeho zákona, teda v súčasnosti podľa článku 3 ods. 2 zákona 2842/2000 o nahradení drachmy eurom, ktorá bude maximálne 8 % ročne od dátumu tohto rozsudku až do úplného splatenia dlhu;
                        
                     
                           —
                        
                        
                           pokiaľ ide o sumu 28 758,20 eur, v úrokovej sadzbe 5,25 % ročne od 30. novembra 2001 do 31. decembra 2002, v úrokovej sadzbe 7,25 % ročne od 1. januára 2003 do dátumu tohto rozsudku, a v ročnej úrokovej sadzbe uplatnenej podľa ustanovenia uvedeného gréckeho zákona, ktorá bude maximálne 7,25 % ročne od dátumu tohto rozsudku až do úplného splatenia dlhu;
                        
                     
                           —
                        
                        
                           pokiaľ ide o sumu 111 115,82 eur, v úrokovej sadzbe 4,78 % ročne od 15. januára 2002 do 31. decembra 2002, v úrokovej sadzbe 6,78 % ročne od 1. januára 2003 do dátumu tohto rozsudku, a v ročnej úrokovej sadzbe uplatnenej podľa ustanovenia uvedeného gréckeho zákona, ktorá bude maximálne 6,78 % ročne od dátumu tohto rozsudku až do úplného splatenia dlhu.
                        
                     
         
               2)
            
            
               G. & E. Gianniotis EPE je povinná nahradiť trovy konania.
            
         
      (1)  Ú. v. EÚ C 59 zo 6.3.2004